Ignacio Zoco

Ignacio Zoco Espartza (Garde, Nafarroa Garaia, 1939ko uztailaren 31 – Madril, 2015eko irailaren 28a) Euskal Herriko futbolaria izan zen. Osasunan eta Real Madrilen aritu zen.

 Ibilbidea 
Haren lehen talde profesionala Osasuna izan zen, 1959tik 1962ra; ordurako erdilari sendoa izateagatik eta bere fisikoagatik (1,84 m) nabarmentzen hasia zen.

1962an Real Madridek fitxatu zuen eta han hamabi denboraldi eman zituen, 1974 arte; urte horiek talde madrildarraren historiako onenetakoak izan ziren: jokalaria zela, zazpi liga eta 1966ko Europako Kopa irabazi zituenRealmadrid.com: Jugadores legendarios..

Futbolaria izateari utzi zionean Nafarroako Gobernuaren Kirol Delegatua izan zen, UCDk izendatuta. Real Madridekiko lotura gorde eta jokalari-ohien batzordeko kidea izan zen. 1994ko urtarrilaren 13an lehen taldeko delegatua izendatu zuten, Miguel Ángel Gonzálezen ordezZoco nuevo delegado del equipo, El País.. Karguan 1997-1998 denboraldia arte egon zen eta Chendok ordezkatu zuen.

María Ostiz kantariarekin ezkondu zen.

 Espainiako selekzioan 
Espainiako selekzioarekin 25 partidatan aritu zen eta gol bakarra sartu. Lehen aldia 1961eko apirilaren 19an izan zen, Galesko futbol selekzio nazionalaren kontra; azkena Liejan (Valonia), Belgikaren kontraSportec: Zocoren fitxa. izan zen. Espainiak irabazitako 1964ko Eurokopan esku hartu zuen, bai eta Ingalaterrak antolatutako 1966ko Munduko Futbol Txapelketan ere; hor, taldea lehen fasean kanporatua izan zen.

 Erreferentziak 

 Kanpo loturak 
  Zocoren fitxa Real Madrideko web orri ofizialean.

Kategoria:Gardarrak
Kategoria:Nafarroa Garaiko gizon futbolariak
Kategoria:Osasunako futbolariak
Kategoria:Real Madrideko futbolariak
Kategoria:Madrilen hildakoak
Kategoria:Oberena Kirol Elkarteko futbolariak
Kategoria:La Ligako jokalariak
Kategoria:UEFAko Txapeldunen Liga irabazi duten jokalariak
Kategoria:Espainiako gizonezkoen futbol selekzioko jokalariak